ආයතන වෙතින් ඉවත දැමෙන කඩදාසි සියල්ල තම ආයතනය වෙත ලබා දී රජයට අයත් වටිනා ආයතනයක් රැක ගැනීමට දායක වන ලෙස තමන් සියලු රජයේ ආයතන වෙතින් ඉල්ලා සිටින බවද සභාපතිවරයා පැවැසීය.වාලච්චනේ කඩදාසි කම්හලේ නිෂ්පාදන කටයුතු සඳහා මාසයකට අබලි කඩදාසි ටොන් දෙදහසක් පමණ අවශ්‍ය බවත් සභාපතිවරයා පැවැසීය.රජයේ සියලුම ආයතනවලින් ඉවත දැමෙන කඩදාසි මෙම ආයතනය වෙත ලැබෙන්නේ නම් මේ ප්‍රමාණය සපුරා ගත හැකි බවද හෙතෙම පැවැසීය.මෙරට බොහෝ ආයතන ඉවතලන කඩදාසි පෞද්ගලික වෙළෙන්දන්ට අලෙවි කරති.